سعيد عويطة
سعيد عويطة، (بتمازيغت: ⵙⴰⵄⵉⴼ ⵄⵡⵉⵜⴰ)، تولد ف 2 نونبر 1959 ف قنيطرة، هو جرّاي مغريبي معتازل ديال لمسافات لمتوسطا.

سعيد عويطة من لأساطير ديال الجرا ف لمغريب، و بقوة ما كان كيجرّي بالزربة، تسمّا عليه الطران اللي ما بين الرباط و الدار لبيضا. عويطة عندو بزاف د لإنجازات ف لمسيرة ديالو، منّها ميدالية ذهبية فلألعاب لأولمپية ديال لوس أنجلوس 1984، و بطولة لعالم ديال 1987. كانوا عندو ستة د لأرقام لقياسية لعالمية (اللي تحطّمو من بعد)، و هي: 1500 ميطرو، 2000 ميطرو، 3000 ميطرو، 2 ميل، و 5000 ميطرو (حطّمو 2 مرّات - أول واحد فالتاريخ جرّا 5 كلم ف قل من 13 دقيقة).

في نهار 3 من شهر شتنبر 2008 دار الاتحاد المغربي لألعاب القوى اعلان بتعيين سعيد عويطة كمدير تكنيك للمنتخب المغربي باش يعوض مصطفى عوشار. غير هو  الاتحاد زرب عليه في الإقالة و أعلن على رحيل ديالو  يوم 20 مارس 2009 بعدما وقعات خلافات بينو وبين الجامعة الملكية حول الاختصاصات و طريقة الخدمة. و كان كيخدم  كمحلل رياضي في القناة ديال الجزيرة القطرية و كان كيحلل التظاهرات الكبيرة مثل الأولمبياد و بطولات العالم، و كان داير ديو مع المعلق القرني ، و هادشي اللي أدى لان الجامعة الملكية تتهمو ب تشويش و الهجوم عليها من القناة. بعدها مشا يدرب في الاردن كمدير تكنيك.

عويطة عندو شركة ديال الحوايج د سبور كاينة في ميريكان.

لأرقام لقياسية

الميداليات اللي ربح: 

 الميدالية ديال الذهب في ألعاب لوس أنجلوس الأولمبية عام 1984 ( في5000 مترو).
 الميدالية ديال النحاس في ألعاب سوول الأولمبية في عام 1988 (800 مترو).
 بطل العالم عام في 1987 (5000 مترو).
 بطل العالم داخل القاعة في عام 1989 (3000 مترو).

التكريمات و الجوايز اللي ربح سولو: 

 في 2012 كان واحد محطة الميترو تسمات في لندن بسميتو حيث المدينة كانت منظمة الاولمبياد و كان مشروع اسمه " The Underground Olympic Legends Map " تم تكريم عويطة فيه.
 افضل رياضي في Track & Field عامي 1985 و 1987.
 44 رباح متابع في مسابقات دولية في سباقات ديال 800 ميترو ل 10000 ميترو في اقل من 16 شهر.
 ثلاثة المرات ربح نهائي جراند فينال IAAF في ( 800م، 1500م، 5000).
 تم تكريمو من من International Amateur Athletics Federation الانجازات اللي دار في عام 2001.
 عويطة كذلك كان في التامبر ديال بلاد اذربيجان في عام 1996.
 تسمى عليه تران في المغرب.
 خذا تكريمات عديدة من الملك الراحل الحسن الثاني.
 احسن رياضي عربي من قناة الجزيرة في عام 2000.
 في عام 1996، خرجات كوليكسيون خاصة ديال الماغن من شركة سواتش ، كان عويطة من ضمنها.

عيون لكلام 

 http://www.gbrathletics.com/ic/gp.htm
 إطلاق اسمي سعيد عويطة وهشام الكروج على محطتين لمترو الأنفاق في لندن علاش، تاريخ الولوج 31 ماس 2012 .
 الدفاع الجديدي يجر سعيد عويطة للقضاء نيشان، تاريخ الولوج 31 ماي 2012
 إقالة عويطة من الإدارة الفنية للمنتخب المغربي الجزيرة الرياضية، تاريخ الولوج 31 ماي 2012 
 على قناة الجزيرة الرياضية عويطة يصفي حساباته مع جامعة القوى الصحراء المغربية، تاريخ الولوج 31 ماي 2012 

زيادة 1959
بيوغرافيا د رجال
لعاب د لاتليتيزم مغريبي
ناس حيين
ناس تزادو ف قنيطرة
ناس د قنيطرة